### Beslutning

Anbefales, med bemærkning om at svarene i bilag 4 uddybes og sendes til Ø-udvalget.

### Sagsfremstilling

## Resume og sagens baggrund

Processen for indkøb af nye færger blev godkendt af Kommunalbestyrelsen på deres møde 30. marts 2022. Processen er nu i fasen for "Politisk godkendelse af projektoplæg med tilhørende budgetoverslag" og projektoplægget fremlægges med anbefaling om at forsætte processen jf. tidsplanen.

I sagens bilag 1-4 er vist eksempler på serviceniveau, skitseudkast på færgetyper, analyse af bæredygtige fremdrivningsmidler samt spørgsmål og input fra informationsmødet på Sejerø.

## Indstillinger

Direktøren indstiller, at projektoplægget godkendes, og processen for indkøb fortsættes hen mod godkendelse af endeligt projekt i efteråret 2022.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Efter Kommunalbestyrelsens godkendelse af "Proces for indkøb af nye færger" på deres møde 30. marts 2022, forsættes processen.

I samarbejde med konsortiet (OMT og Pension Danmark) har administrationen jf. tidsplanen, udarbejdet projektoplæg, ud fra nedenstående overskrifter, til politisk behandling i juni - 2022:

Fartplaner/serviceniveau/kapacitet

I samarbejde med konsortiet er der udarbejdet et eksempel på en sejlplan, for de to færger. Begge færger vi kunne besejle både [adresse] og Sejerø, og det er derved mulig at udføre trekantssejllads Sejerø-Nekselø-Havnsø og retur på nogle af færgeafgangene.

To ens færger giver øget service og fleksibilitet, og det er muligt at få flere overfarter. Overfartstiden forventes reduceret, på de direkte overfarter Sejerø - Havnsø, samt på overfarten [adresse] - Havnsø.

Kapaciteten bliver større end den er i dag, på trods af den enkelte færges mindre kapacitet, da antallet af overfarter kan øges.

Et eksempel på en mulig fartplan er vist i bilag 1, dette skal ses som et forslag på hvilket serviceniveau der er muligt, blot for at vise mulighederne og fleksibiliteten indenfor denne ramme.

*Færgetype*

Udgangspunktet med 2 stk. ens dobbeltender batterifærger på 40X12 meter, er forsat administrationens anbefaling, da denne løsning understøtter en optimeret drift med øget serviceniveau og fleksibilitet. Samtidig giver løsningen en stærk redundans, og en robust driftssikkerhed.

*Singleender/dobbeltender:* Konsortiet har udført en analyse hvor færgetyperne singleender (som de nuværende færger) og dobbeltender færger sammenlignes. Her vinder dobbeltender færgen både på energiforbrug og ikke mindst på manøvredygtighed. Især manøvredygtigheden er vigtig for driftssikkerheden. Udfordringen i hårdt vejer er bl.a. at lægge til og fra kaj på Sejerø. Dobbeltender færgernes høje manøvredygtighed skyldes bl.a. at de har samme motorkraft i begge ender.

Der arbejdes fortsat med standardfærgekonceptet, da det giver bedre muligheder i forhold til design, udbud, indkøb og ikke mindst i den efterfølgende driftsfase, og derved kan understøtte en robust færgefart.

I bilag 2 vises skitseudkast for 40X12 meter dobbeltender færger.

*Drivmiddel:* Valget at drivmiddel er forsat el, så projektet beskrives derfor forsat som to ens batteridrevne færger. Konsortiet har udarbejdet en analyse der sammenholder forskellige bæredygtige drivmidler. Med udgangspunkt i denne analyse anbefales det forsat, at færgerne skal være batteridrevne.

I bilag 3 ses analysen af drivmidler.

*Økonomi/budget*

Det samlede projekt består af tre områder, anskaffelse af færger, tilpasninger i havne samt etablering af elforsyning til opladningsanlæggene.

Der arbejdes forsat med en estimeret budgetramme på 266 mio. kr., men det meget usikre marked gør at budgettet løbende skal kvalificeres, frem mod næste politiske behandling i efteråret 2022.

Der forventes en besparelse på driften, grundet skift fra dieseldrift til el-drift. Samtidig forventes det at bemandingen kan reduceres på de nye færger. Det forventes dog ikke at driftsbesparelsen kan dække anlægsudgiften/leasingydelse på de nye færger, og en merudgift må forventes.

De nuværende færger er betalt, så der er ingen løbende afbetaling af disse, som der vil være på de nye færger, hvis der indgås en leasingaftale.

Der arbejdes fortsat på at estimere hvilke merudgift der vil blive, i forbindelse med en eventuel indgåelse af en leasingaftale på de nye færger.

*Mulighed for ladeløsning*

Det forventes at være muligt at etablere ladeanlæg for hurtigopladning til begge færger i [adresse] (de vil dog ikke kunne oplades samtidigt) og langsomopladning for én færge på Sejerø.

*Afklaring om strømindkøb*

Strømforbruget til færgerne forventes indkøbt på eksisterende indkøbsaftale.

*Inddragelse af personale og interessenter*

Der er afholdt personalemøde med de ansætte på [adresse] d. 28. april 2022.

9. maj 2022, blev der afholdt informationsmøde på Sejerø, med efterfølgende mulighed for spørgsmål. Der kom mange synspunkter, input og spørgsmål, som er overordnet listet i bilag 4.

Der var to emner der blev drøftet meget:

* Spørgsmål til den konkrete inddragelsesproces - hvem bliver inddraget og hvornår?

Administrationen vil udarbejde et forslag til en følgegruppe.

* Hvordan en dobbelt-ender færgens sødygtighed/komfort?

Administration arbejder på at få udført en simulation hurtigst muligt. Denne test bliver normalt først udført i færgens designfase.

De næste møder med personalet og interessenter, vil jf. tidsplanen blive afholdt i august - 2022.

Økonomiske konsekvenser

Ingen, de økonomiske konsekvenser vil være beskrevet i det endelige projekt, som behandles politisk i efteråret 2022.